હોબાર્ટઃ અહીં ઓસ્ટ્રેલિયા અને વેસ્ટ ઇન્ડીઝ સામે શરૂ થયેલી પ્રથમ ટેસ્ટ મેચમાં ઓસ્ટ્રેલિયન બેટ્સમેનોએ શરૂઆતના ધબડકા બાદ કરેલા શાનદાર પ્રદર્શનને કારણે ઓસ્ટ્રેલિયાની ઇનિંગ્સને સ્થિરતા આપી છે. એક સમયે ૧૨૧ રનમાં ત્રણ વિકેટ ગુમાવી દેનાર ઓસ્ટ્રેલિયાએ છેલ્લા અહેવાલ મળ્યા ત્યારે ત્રણ વિકેટે ૩૧૩ રન બનાવી લીધા છે. વોજિસ ૧૨૮ રને અને શૌન માર્શ ૭૦ રને રમી રહ્યા છે. ચોથા ક્રમે બેટિંગમાં આવેલા વોજીસે આજે તોફાની સદી ફટકારી હતી. તેણે ફક્ત ૧૦૦ બોલમાં ૧૬ ચોગ્ગા સાથે પોતાની સદી પૂરી કરી હતી.